6 ने फेल, 1 ने कम नंबर आने से जान दी, 3 की जानकारी नहीं; सभी 11-12वीं के थे
Andhra Pradesh Student Suicide Cases After 11th and 12th Exam Results आंध्र प्रदेश में पिछले 48 घंटे में 10 स्टूडेंट्स ने सुसाइड कर अपनी जान दे दी। दो अन्य स्टूडेंट्स ने भी आत्महत्या की कोशिश की, हालांकि वे बच गए। आंध्र प्रदेश बोर्ड ऑफ इंटरमीडिएट ने बुधवार को 11वीं और 12वीं के रिजल्ट जारी किए थे
आंध्र प्रदेश में पिछले 48 घंटे में 10 स्टूडेंट्स ने सुसाइड कर अपनी जान दे दी। दो अन्य स्टूडेंट्स ने भी आत्महत्या की कोशिश की, हालांकि वे बच गए। आंध्र प्रदेश बोर्ड ऑफ इंटरमीडिएट ने बुधवार को 11वीं और 12वीं के रिजल्ट जारी किए थे। एग्जाम में कम नंबर आने और पेपर में फेल होने की वजह से इन स्टूडेंट्स ने आत्महत्या की है।
आंध्र प्रदेश बोर्ड ऑफ इंटरमीडिएट के मुताबिक, इस बार परीक्षा में 10 लाख स्टूडेंट्स शामिल हुए थे। 11वीं में 61% और 12वीं में 72% स्टूडेंट्स पास हुए।
दो छात्रों ने भी सुसाइड की कोशिश की
पहला केस: रिपोर्ट्स के मुताबिक, बी तरुण (17) ने श्रीकाकुलम जिले में ट्रेन के सामने कूदकर आत्महत्या कर ली। तरुण दांदू गोपालपुरम गांव का रहने वाला था। इंटरमीडिएट फर्स्ट ईयर का छात्र ज्यादातर पेपर में फेल होने के बाद मायूस बताया जा रहा था।
दूसरा केस: मलकापुरम थाना क्षेत्र के अंतर्गत त्रिनादपुरम में एक 16 साल की लड़की ने अपने घर में आत्महत्या कर ली। वह विशाखापत्तनम जिले की रहने वाली हैं।
तीसरा केस: अखिलश्री इंटरमीडिएट फर्स्ट ईयर में थी। कुछ सब्जेक्ट्स में फेल होने के बाद वह परेशान थी।
चौथा केस: 18 साल के एक युवक ने विशाखापत्तनम के कंचारपालम इलाके में अपने घर पर फांसी लगा ली। वह सेकेंड ईयर का छात्र था और एक विषय में फेल हो गया था।
पांचवां केस: चित्तूर जिले में 17 साल की एक छात्रा ने झील में कूदकर जान दे दी। वह परीक्षा में फेल होने के बाद परेशान थी।
छठा केस: चित्तूर जिले के ही 17 साल के एक छात्र ने जहर खाकर सुसाइड कर लिया। वह भी परीक्षा में फेल होने के बाद परेशान था।
सातवां केस: अनाकापल्ली में 17 साल के एक छात्र ने अपने घर पर फांसी लगाकर जान दे दी। कम नंबर आने से वह तनाव में था।
इनके अलावा तीन और स्टूडेंट्स ने सुसाइड किया है। उनकी डिटेल सामने नहीं आई है। रिपोर्ट्स के मुताबिक, दो अन्य छात्रों ने भी सुसाइड की कोशिश की, हालांकि वे बच गए।
छात्रों के सुसाइड पर बोले थे CJI- बच्चों के पेरेंट्स का सोचकर दिल दुखता है
स्टूडेंट्स के सुसाइड की बढ़ती घटनाओं को लेकर चीफ जस्टिस डीवाई चंद्रचूड़ ने अपना दर्द साझा किया है। CJI बोले, 'हाल ही में मैंने दलित छात्र के सुसाइड की खबर पढ़ी थी। इस हादसे से मुझे ओडिशा में पिछले साल नेशनल लॉ यूनिवर्सिटी में आदिवासी स्टूडेंट की सुसाइड की खबर याद आ गई। मेरा दिल इन छात्रों के परिवार के बारे में सोचकर दुखता है, लेकिन मुझे हैरानी ये सोचकर होती है कि आखिर हमारे संस्थान कहां गलती कर रहे हैं कि छात्रों को अपनी कीमती जान गंवानी पड़ रही है।' पूरी खबर यहां पढ़ें...
इस पोल में हिस्सा लेकर अपनी राय जरूर दें...
ये खबरें भी पढ़ें... 
IIT स्टूडेंट सुसाइड केस में हाईकोर्ट का फैसला:फैजान का शव कब्र से निकाला जाए, सच सामने लाने के लिए दोबारा पोस्टमॉर्टम जरूरी
IIT खड़गपुर के स्टूडेंट के सुसाइड को लेकर कलकत्ता हाईकोर्ट ने बड़ा फैसला दिया है। कोर्ट ने बुधवार को कहा है कि सच सामने लाने के लिए स्टूडेंट का शव कब्र से निकालकर दोबारा पोस्टमॉर्टम किया जाना बेहद जरूरी है। कोर्ट ने इसके लिए जांच अफसरों को एक महीने का समय दिया है। पूरी खबर यहां पढ़ें...
डियर पापा आई एम सॉरी...:सुसाइड नोट में लिखा; इंदौर में पेपर बिगड़ने से तनाव में थी बीएससी स्टूडेंट
इंदौर में एक बीएससी स्टूडेंट ने फांसी लगाकर सुसाइड कर लिया। सुसाइड के पहले उसने माता-पिता से बात भी की थी। वह पेपर बिगड़ने को लेकर तनाव में थी। मां ने छात्रा को समझाया भी था। इसके बावजूद डिप्रेशन में गलत कदम उठा लिया। पूरी खबर यहां पढ़ें...